Safi katedraal

Safi katedraal ehk Chapelle portugaise ('portugali kabel') on 16. sajandist pärinev ehitis Marokos Safis, kunagise Portugali kuningriigi ajal ehitatud katedraali kooriruum. Ruumi katab Manueli stiilis roidvõlv, mille päiskivide raiddekooris leidub manuelismile tüüpilist Portugali 15.–16. sajandi ekspansiooni sümboolikat.

 Ajaloost 
Kolmelööviline katedraal ehitati 16. sajandi esimestel kümnenditel ja enamus sellest hävis portugallaste taandumisel linnast 1541. aastalCHAPEL OF THE PORTUGUESE CATHEDRAL. - Marrakech Safi. - InfosTourismeMaroc 2014-2025. Katedraali territooriumile on ehitatud elumajad ja hammam.L. F. Ramos, J. Campos, A. Ramos, P. B. Lourenco. Safeguarding of the Portuguese heritage: the case study of Safi Cathedral, Morocco. - Conference: Heritage 2010At: Evora, June 2010

Katedraali alustajateks peetakse selle kavandajat Jorge Machadot, kes viibis Safis 1517–1521 ja ehitusmeistrit João Luísi. Säilinud teadete järgi kohandasid projekti hiljem vennad Diogo ja Francisco Arruda.

 Kirjeldus 
Säilinud on üksnes kooriruum ja selle kõrval asuv kabel. Kabeli võlv on varisenud, näha on üksnes võlvikannad; kooriruumi rikkaliku kujundusega võlv on säilinud. Ristkülikukujulise kooriruumi mõõtmed on 8,20 x 7,20 meetrit; ruumi viib  väikestele sammastele toetuv kaarava laiusega 6,20 meetrit.Cathedral. - HPIP (Heritage of Portuguese Influence/ Património de Influência Portuguesa)

Päiskivide dekooris on manuelismile tüüpilised motiivid: tipukivil on linna vallutaja Manuel I vapikilp; seda ümbritsevatel väiksematel päiskividel on Kristuse Ordu rist (Cruz de Cristo), armillaarsfäär, Safi piiskopi João Subtili vapp (kes oli üks ehituse donaatoritest), püha Peetruse võtmed; kolmel kivil on naturalistlikud lehemotiivid, ühe dekoor on hävinud.Cathedral. - HPIP (Heritage of Portuguese Influence/ Património de Influência Portuguesa)

 Viited 

Kategooria:Maroko ehitised
Kategooria:Portugali arhitektuur
Kategooria:Portugali religioon